Kazinczy Ferenc epigrammáira
1.
Rakva vagyon könyved tövisekkel, rakva virággal.
 	Rózsa tehát? – Ó nem: mert örök életet él.
                                   2.
Töviseid szúrnak, de virágaid illatot adnak.
 	Ez méz, ez fullánk: méhe vagy úgy te magad.
Ám mi haszon? Tudod, a méhtől hamar elszedik a mézt,
 	És a fullánkzás hoz bizonyára halált.
A virtust szerető embernek célja, jutalma
 	Az, hogy másokkal jót teszen élve, s kihal.
Versek
Epigrammák